Michal Buzalka

**Michal Buzalka** (født 18. september 1885 i Svätý Anton i slovakisk del i kongedømmet Ungarn i Østerrike-Ungarn; død 7. desember 1961 i interneringsleir nær Děčín i Tsjekkoslovakia) var en tjekkoslovakisk katolsk universitetsprofessor og biskop. Han var hjelpebiskop i erkebispedømmet Trnava. Buzalka døde som et offer for stalinismen i Tsjekkoslovakia.
## Liv og virke
### Bakgrunn
Michal Buzalka gikk på barneskole i hjemby, deretter på gymnas i Banská Štiavnica og det benediktinske gymnasiet i Esztergom. Etter dette dro han til Wien for å studere teologi.

### Prest
Han ble prestviet i Wien den 14. juli 1908. Han var først aktiv i menighetssjelesorg, men ble innkalt til militærtjeneste i juli 1914 og tilordnet *Garnisonssykehus 17* i Budapest den 1. august, hvorfra han tjenestegjorde som kapellan (reservefeltkapellan) på feltsykehus for østerriksk-ungarske styrker. Han  reiste gjennom nesten alle krigsskueplasser: Serbia, Galicia, Schlesien, Polen og til slutt, i 1915, Karpatene. Her brukte han erfaringene fra arbeidet sitt på «St. Stefan»-sykehuset til å åndelig oppmuntre de sårede soldatene. Den 1. august 1915 ble han utskrevet.

Selv etter krigen fortsatte han å gi sjelesorg til soldater.

I september 1922 utnevnte den nye apostoliske administrator av Trnava, Pavol Jantausch, ham til professor i pastoral- og moralteologi og prefekt for seminaret i Trnava. I 1931 ble han professor og rektor ved det katolske teologiske fakultet i Trnava-Zavar, inntil det ble flyttet til Bratislava i 1936 som *St. Kyril og Methodius teologiske fakultet* ved Comenius-universitetet. I 1937 ble han utnevnt til *St. Martin*-katedralen i Bratislava

### Hjelpebiskop i Trnava
Den 17. mars 1938 utnevnte pave Pius XI ham til hjelpebiskop av Trnava og samtidig til titulærbiskop av *Cone*. Han ble ordinert til biskop den 15. mai 1938 i Roma av sekretæren for Konsistorialkongregasjonen, kardinal Raffaele Carlo Rossi O.C.D. Medkonsekrerende var erkebiskop Pietro Pisani, apostolisk delegat til Britisk India, og Edoardo Tonna, erkebiskop emeritus av Izmir. Han ble generalvikar for den apostoliske administrator Pavol Jantausch, men forble rektor for seminaret i Bratislava frem til 1940. 

Deb 4. juni 1940 ble han utnevnt til militærgeneralvikar (militærbiskop), med base i Bratislava. I 1942 ble han igjen rektor for seminaret i Bratislava. Under ledelse av Katolsk Aksjon grunnla han det katolske pressekontor. Han hjalp forfulgte mennesker under andre verdenskrig, noe han fikk den høyeste anerkjennelse for.

Den 16. april 1945 ble han arrestert og fengslet av kommunistkontrollerte sikkerhetsmyndigheter og dømt til fire måneders fengsel for påståtte forbrytelser begått under den slovakiske stat. Han ble arrestert igjen den 12. juli 1950, avhørt og torturert, og internert sammen med andre biskoper (Ján Vojtaššák og Pavol Peter Gojdič) i fransiskanerklosteret i Bratislava.

I rettssaken sent i 1950 ble han anklaget for konspirasjon og forræderi mot republikken, samt militærspionasje. Dommen var livsvarig fengsel, inndragning av sine eiendeler, en bot på 200.000 kroner og livslang berøvelse av borgerrettigheter. Etter flere år i fengsel (blant annet i Leopoldov, Pankrác nær Praha), var han fysisk og mentalt ødelagt og fraktet til et leirsykehus nær Děčín.

Biskop Buzalkas grav i krypten i St. Martin katedralen i Bratislava.

### Død
Han døde i  7. desember 1961 i fangenskapet, etter lang tids sykdom, i en alder av syttiseks år, og ble gravlagt på kirkegården i sitt hjemsogn. Hans levninger ble senere overført til krypten i St. Martin-katedralen i Bratislava. «Biskop Buzalka var en mann med spesiell adel og sjarm. Han kunne snakke med en landsbykvinne og den bulgarske tsar.»* - Róbert Letz, historiker

== Episkopalgenealogi ==
Hans [[episkopalgenealogi]] er:

* Kardinal [[Scipione Rebiba]] (1504-1577) 
* Kardinal [[Giulio Antonio Santori]] (1532-1602) * bispeviet 1566
* Kardinal [[Girolamo Bernerio]] (1540-1611) *1586
* Erkebiskop [[Galeazzo Sanvitale (erkebiskop)|Galeazzo Sanvitale]] (1566-1622) *1604
* Kardinal [[Ludovico Ludovisi]]  (1595-1632) *1621
* Kardinal [[Luigi Caetani]] (1595-1642) *1622
* Kardinal [[Ulderico Carpegna]] (1595-1679) *1630
* Kardinal [[Paluzzo Paluzzi Altieri degli Albertoni]] (1623-1698) *1666
* [[Pave Benedikt XIII]] (1649-1730) *1675
* [[Pave Benedikt XIV]] (1675-1758) *1724
* [[Pave Klemens XIII]] (1693-1769) *1743
* Kardinal [[Marcantonio Colonna den yngre|Marcantonio Colonna]] (1724-1793) *1762
* Kardinal [[Hyacinthe-Sigismond Gerdil]] (1718-1802) *1777
* Kardinal [[Giulio Maria della Somaglia]] (1744-1830) *1788
* Kardinal [[Carlo Odescalchi]] (1785-1841) *1823
* Kardinal [[Costantino Patrizi Naro]] (1798-1876) *1828
* Kardinal [[Lucido Maria Parocchi]] (1833-1903) *1871
* [[Pave Pius X]] (1835-1914) *1884
* Kardinal [[Gaetano de Lai]] (1853–1928) *1911
* Kardinal [[Raffaele Carlo Rossi]] (1876–1948) *1920
* Biskop *Michal Buzalka* (1985–1961) *1938

== Referanser ==
<references />

== Litteratur ==
* Róbert Letz (red.): *Dokumenty k procesu s katolíckymi biskupmi Jánom Vojtaššákom, Michalom Buzalkom a Pavlom Gojdičom*. 1. vyd. Bratislava: [[Ústav pamäti národa]], 2007. 373 s., ISBN 978-80-969296-6-5
* Peter Slepčan,  Róbert Letz: *Krížom k svetlu - Život a dielo biskupa Michala Buzalku'', Dobrá kniha: Trnava, 2011, ISBN 9788071417316